**O b r a z l o ž e nj e**

uz prijedlog II. Izmjena i dopuna

Programa javnih potreba u sportu Grada Ivanca za 2022. godinu.

 Prema predloženim II. Izmjenama i dopunama Programa javnih potreba u sportu Grada Ivanca za 2022. godinu, za provedbu projekta Rekonstrukcije i dogradnje zgrade javne i društvene namjene – zgrade NK Ivančica, predlaže se da izvor financiranja ukupnog iznosa od 2.400.000,00 kuna bude Proračun Grada Ivanca.

 Naime, važećim I. Izmjenama i dopunama Programa javnih potreba u sportu Grada Ivanca za 2022. godinu iznos sufinanciranja od strane ministarstva iznosi 1.000.000,00 kuna, dok je izvor financiranja preostalog iznosa od 1.400.000,00 Proračun Grada Ivanca, sukladno izvršenoj prijavi projekta na natječaj Ministarstva turizma i sporta.

 Navedeno ministarstvo je početkom lipnja 2022. godine objavilo Odluku o raspodjeli financijskih sredstava za sufinanciranje izgradnje, građevinskog zahvata i opremanja sportskih građevina u 2022. godini, prema kojoj projekt Rekonstrukcije i dogradnje zgrade javne i društvene namjene – zgrade NK Ivančica nije odobren. Za naglasiti je da je u predmetnom postupku odobrena samo trećina prijavljenih projekata s obzirom na dostupnu alokaciju – dostupno 30 milijuna kuna, a traženo 320 milijuna kuna.

 Predviđena rekonstrukcija objekta uključuje adaptaciju zgrade nogometnog kluba kao i postavljanje modularnih objekata za dodatne svlačionice sa sanitarnim čvorom, te sanirani čvor za posjetitelje. Nužno je izvršiti rekonstrukciju predmetnog objekta radi poboljšanja sportske infrastrukture na terenima NK Ivančica Ivanec.

 Nadalje, dodatno se predlaže osiguranje financijskih sredstava u iznosu od 180.000,00 kao kapitalne pomoći Osnovnoj školi Ivana Kukuljevića Sakcinskog Ivanec za izgradnju igrališta za odbojku na pijesku. Lokacija igrališta je unutar obuhvata parcele na kojoj je izgrađena Osnovna škola. Obzirom da na području grada ne postoji teren za odbojku na pijesku, a isti je jedan od preduvjeta za ostvarivanje rezultata na natjecanjima, potrebno je da se uredi odbojkaški teren sukladno propisanim standardima. Ulaganja u sport reflektiraju se u boljoj dostupnosti sportske infrastrukture te samim time se povećava participacija mladih u sportskim aktivnostima.

 Sukladno iznijetom, predlaže se Gradskom vijeću Grada Ivanca donošenje predloženih II. Izmjena i dopuna Programa javnih potreba u sportu Grada Ivanca za 2022. godinu.

 U nastavku se daje pregled II. Izmjena i dopuna predmetnog Programa.

|  |  |  |  |
| --- | --- | --- | --- |
| PROGRAMSKO PODRUČJE | PLAN 2022. | PROMJENA | NOVI PLAN 2022. |
| A.) SPORTSKE UDRUGE I ZSUGI |
| 1. Natjecateljska skupina I. - rukomet, nogomet, košarka, odbojka | 525.000,00 | 0,00 | 525.000,00 |
| 2. Natjecateljska skupina II. - borilački , trkački sportovi, tenis  | 77.250,00 | 0,00 | 77.250,00 |
| 3. Natjecateljska skupina III. kuglački, streljački, ribolov, adrenalinski sportovi | 52.500,00 | 0,00 | 52.500,00 |
| 4. Sportska rekreacija  | 45.000,00 | 0,00 | 45.000,00 |
| 5. Funkcioniranje ZSUGI | 50.250,00 | 0,00 | 50.250,00 |
| B.) MANIFESTACIJE, ŠKOLSKI KLUBOVI I STRUČNI VODITELJ |
| 6. Sportske manifestacije | 25.000,00 | 0,00 | 25.000,00 |
| 7. Manifestacije u sportskoj rekreaciji | 33.500,00 | 0,00 | 33.500,00 |
| 8. Izravna dodjela | 25.000,00 | 0,00 | 25.000,00 |
| 9. Stručni voditelj ZSUGI | 50.000,00 | 0,00 | 50.000,00 |
| 10. Školski sportski klubovi | 10.000,00 | 0,00 | 10.000,00 |
| C.) NAJAM DVORANA I KAPITALNI PROJEKTI |
| 11. Najam i održavanje objekata za aktivnost sportskih društava | 220.000,00 | 0,00 | 220.000,00 |
| 12. Rashodi za održavanje sportskih terenaNK Mladost 66.200,00NK Ivančice 32.000,00 | 98.200,00 | 0,00 | 98.200,00 |
| 13. Nogometno igralište Ivanec – adaptacija zgrade | 2.400.000,00Proračun Grada Ivanca: 1.400.000,00Državni proračun: 1.000.000,00 | 0,00Proračun Grada Ivanca: + 1.000.000,00Državni proračun:- 1.000.000,00 | 2.400.000,00 |
| 14. Rekreacijski centar Lančić . Rekreacijski centar Lančić - proračun Grada Ivanca 503.652,75- Državni proračun 653.095,24 - EU sredstva 3.700.873,01 | 4.857.621,00 | 0,00 | 4.857.621,00 |
| 15. Kapitalna donacija za nabavu opreme | 160.000,00 | 0,00 | 160.000,00 |
| 16. Pomoćno nogometno igralište u Salinovcu | 57.000,00 | 0,00 | 57.000,00 |
| 17. Sportski centar Ivanec | 70.000,00 | 0,00 | 70.000,00 |
| 18. NK Mladost Margečan – izrada projektne dokumentacije za rekonstrukciju objekta | 25.000,00 | 0,00 | 25.000,00 |
| 19. Kapitalna pomoć Osnovnoj školi I. K. Sakcinskog za izgradnju odbojkaškog igrališta | 0,00 | + 180.000,00 | 180.000,00 |
| **SVEUKUPNO:** | **8.781.321,00** | **+ 180.000,00** | **8.961.321,00** |

 Sukladno iznijetom, predlaže se Gradskom vijeću Grada Ivanca donošenje predloženih II. Izmjena i dopuna Programa javnih potreba u sportu Grada Ivanca za 2022. godinu.

Upravni odjel za lokalnu samoupravu i imovinu